钦定古今图书集成/明伦汇编/氏族典/第394卷 > 李富
## 钦定古今图书集成/明伦汇编/氏族典/第394卷 > 李富

按《万姓统谱》：富字子诚，唐将军尚旻之裔。避武氏乱，
由南安徙汴，后复迁于莆之洋尾。富好施与，尝于境内造桥梁三十有四所，出南郭五里许，建亭以憩行
者，凡二所。建炎初，粘罕犯顺，富率义兵隶韩世忠麾
下，授承信郎。宣使张渊闻富材略，辟充殿前统制司
干官，弗就，辞归养，年七十八卒。至今莆称乐善之士，
必曰“李制干”云。